open-index/open-wikipedia-markdown huggingface dataset:
Αθανάσιος Φιλιππίδης

Ο **Αθανάσιος Φιλιππίδης** (1910 - 1999), του Άγγελου, ήταν Έλληνας δικηγόρος και πολιτικός. 

Υπηρέτησε ως βουλευτής με την ΕΡΕ τη δεκαετία του 1960 και τη ΝΔ την δεκαετία του 1970, μετά την αποκατάσταση της Δημοκρατίας.

## Βιογραφία
Γεννήθηκε το 1910 στην Θεσσαλονίκη (τότε Οθωμανική Αυτοκρατορία) σε εύπορη, για τα δεδομένα της εποχής, οικογένεια, με καταγωγή από την Νικήτη Χαλκιδικής και την Συκιά Χαλκιδικής, σπούδασε νομική στο τότε νεοιδρυθέν Αριστοτέλειο Πανεπιστήμιο Θεσσαλονίκης και εργάστηκε ως δικηγόρος.

Εξελέγη βουλευτής Χαλκιδικής το 1961 με το ψηφοδέλτιο της καραμανλικής ΕΡΕ, με την οποία επανεκλέχθηκε στις εκλογές του 1963 και του 1964.Διετέλεσε Αντιπρόεδρος του Ελληνικού Κοινοβουλίου πριν την Δικτατορία των Συνταγματαρχών. Μετά τη χούντα εξελέγη βουλευτής με τη Νέα Δημοκρατία στις εκλογές του 1974 , πρώτος σε ψήφους στη Χαλκιδική, με 20.011 σταυρούς προτίμησης. Πέθανε το 1999.

## Εξωκοινοβουλευτική δραστηριότητα
Ο Αθανάσιος Φιλιππίδης διετέλεσε Αντιπρόεδρος (1954-1955) και στην συνέχεια Πρόεδρος (1955-1959, 1959-1962) του Παγχαλκιδικού Συλλόγου Αριστοτέλης. http://panchalkidikos.gr/v2/index.php/ο-σύλλογος-μας/articles 

Υπήρξε Ιδρυτικό μέλος της Ιστορικής και Λαογραφικής Εταιρίας Χαλκιδικής και διετέλεσε Β΄Αντιπρόεδρος στο πρώτο Διοικητικό Συμβούλιο (1960), υπό την προεδρία του Βασίλειου Βασιλικού , βουλευτή Χαλκιδικής και πρώην υπουργού. http://ilechalkidiki.gr/el/home/ιστορικό/

Το 1974 , ως Πρόεδρος-πλέον- της Ιστορικής και Λαογραφικής Εταιρίας Χαλκιδικής, παρέλαβε , εκ μέρους της, βραβείο από την Ακαδημία Αθηνών.http://ilechalkidiki.gr/el/home/τιμητικές-διακρίσεις/

## Προσωπική ζωή
Ήτανε παντρεμένος με την μικρασιατικής καταγωγής Κυβέλη Φιλιππίδου (Καραμέλη) και είχε 2 γιους, τον Άγγελο και τον Θεόδωρο.  

## Παραπομπές


## Πηγές
* 

Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Χαλκιδικής
Γαλικία (ρωμαϊκή επαρχία)

Η **Γαλικία** (στα λατινικά, *Gallaecia*) ήταν μια επαρχία της ρωμαϊκής Ιβηρίας. Ιδρύθηκε στις αρχές του 3ου μ.Χ. αιώνα από τον αυτοκράτορα Καρακάλα και περιελάμβανε τα βορειοδυτικά εδάφη της Ταρρακωνησίας, που χονδρικά σήμερα αντιστοιχούν στην βόρεια Πορτογαλία και τις ισπανικές αυτονομίες της Γαλικίας και της Αστούριας. Πρωτεύουσά του ήταν η Bracara (σημερινή Μπράγκα). Άλλες κύριοι αστικοί της πυρήνες ήταν η Legio (σημ. Λεόν) και η Αστούρικα Αουγκούστα (σημερινή Αστόργα).

## Παραπομπές


Κατηγορία:Ρωμαϊκές επαρχίες της Ιβηρίας
Λουζιτανία

thumb|266x266px|Η Λουζιτανία στα πλαίσια της ρωμαϊκής αυτοκρατορίας.
Η **Λουζιτανία** (λατιν.: Lusitania) ήταν επαρχία της ρωμαϊκής Ιβηρίας. Ιδρύθηκε το 27 π.Χ. από τον Οκταβιανό Αύγουστο και περιελάμβανε μέρος των εδαφών της πρώην Εκείθεν Ιβηρίας, που χονδρικά σήμερα αντιστοιχούν στην κεντρική και νότια Πορτογαλία και την ισπανική αυτονομία της Εστρεμαδούρα. Πρωτεύουσά του ήταν η Αυγούστα Ημερίτα (σημερινή Μέριδα). Ως επαρχία ανήκε στην κατηγορία των «αυτοκρατορικών», δεδομένης της ύπαρξης σε αυτήν πυρήνων αντίστασης στη ρωμαϊκή εξουσία.

## Παραπομπές


## Εξωτερικοί σύνδεσμοι
* 

Κατηγορία:Ρωμαϊκές επαρχίες της Ιβηρίας
Κωνσταντίνος Αποσκίτης

Ο **Κωνσταντίνος Αποσκίτης** του Λεωνίδα (1911–2006) ήταν Έλληνας πολιτικός, ο οποίος διετέλεσε βουλευτής και υφυπουργός.

## Βιογραφία
Γεννήθηκε στο χωριό Απόσκια (Βελημάχι) της Αρκαδίας. Σπούδασε στη Φιλοσοφική Σχολή του Παεπιστημίου Αθηνών και συνέχισε τις σπουδές του (Πολιτικές Επιστήμες, Παιδαγωγικά) στο Πανεπιστήμιο  του Βερολίνου και μετά στα πανεπιστήμια της Ιένας και της Βιέννης. Εργάστηκε ως δημόσιος υπάλληλος.

Ο Αποσκίτης έλαβε μέρος στις εκλογές του 1950 και εξελέγη βουλευτής Αρκαδίας με το Κόμμα Ελευθεροφρόνων. Εν συνεχεία εντάχθηκε στην ΕΡΕ, με την οποία εξελέγη βουλευτής το 1956, 1958, 1961, 1963 και 1964. Από τον Ιούλιο ως τον Αύγουστο του 1973 τέθηκε υπό κράτηση από τη Δικτατορία των συνταγματαρχών. Μετά τη Μεταπολίτευση εντάχθηκε στη νεοσύστατη Νέα Δημοκρατία, με την οποία εξελέγη βουλευτής στις εκλογές του 1974 συγκεντρώνοντας 16.717 ψήφους.
Υπηρέτησε ως υφυπουργός Εθνικής Παιδείας και Θρησκευμάτων στην κυβέρνηση εθνικής ενότητας του Καραμανλή από τις 26 Ιουλίου 1974 έως τις 9 Οκτωβρίου 1974.

Πέθανε πλήρης ημερών το 2006. Ήταν παντρεμένος με τη Μίνα Τρίκογλου και είχαν έναν γιο.

## Παραπομπές


Κατηγορία:Έλληνες υφυπουργοί Εθνικής Παιδείας και Θρησκευμάτων
Κατηγορία:Βουλευτές Αρκαδίας
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Φρεντ Χέιλ ο πρεσβύτερος

Ο **Φρεντ Χέιλ ο πρεσβύτερος** (Αγγλικά: *Fred H. Hale, Sr.*, 1 Δεκεμβρίου 1890 στο Μέιν - 19 Νοεμβρίου 2004 στο Τζέιμσβιλ στη πολιτεία της Νέας Υόρκης) ήταν Αμερικανός υπεραιωνόβιος και ήταν ο γηραιότερος άνδρας του κόσμου την περίοδο Μαρτίου-Νοεμβρίου 2004 και διαδέχτηκε τον Χοάν Ριούνταβετς σε αυτόν τον τίτλο. Πέθανε στις 19 Νοεμβρίου 2004, 12 μέρες πριν κλείσει τα 114α γενέθλια του.

## Δείτε επίσης
*Φρεντ Χέιλ ο νεότερος

## Παραπομπές


Κατηγορία:Υπεραιωνόβιοι
Καλυψώ (όνομα)

**Καλυψώ** (γενική: της Καλυψώς, αρχαία ελληνική: τῆς Καλυψοῦς), ελληνικό γυναικείο κύριο όνομα (βαφτιστικό όνομα).

## Ετυμολογία του ονόματος
Όνομα αρχαιοελληνικής προέλευσης, αβέβαιου ετύμου· πιθανώς από το ρήμα *καλύπτω*.  Στην αρχαιοελληνική μυθολογία, η Καλυψώ στον Ησίοδο είναι κόρη του Ωκεανού και της Τηθύος (Θεογονία, 359), στον Ψεύδο-Απολλόδωρο κόρη του Νηρέα (Βιβλιοθήκη Απολλοδώρου, Α 2,7) και στον Όμηρο κόρη του Άτλαντα (Οδύσσεια, Α΄ 50).

## Διάδοση του ονόματος
Το βαφτιστικό εισήλθε στο ελληνικό ονοματολόγιο τις παραμονές της επανάστασης του 1821 μαζί με άλλα αρχαιοελληνικά ονόματα σαν σύμβολο της συνέχειας του ελληνισμού και της επιθυμίας του έθνους να ζήσει ελεύθερο. Σήμερα, σε μια προσπάθεια στατιστικής αποτίμησης της συχνότητας των ελληνικών ονομάτων, το όνομα *Καλυψώ* παρουσιάζεται ως το 382ο πιο συχνό όνομα (268ο ανάμεσα στα γυναικεία ονόματα).
## Ονομαστική εορτή
Το όνομα *Καλυψώ* δεν καταγράφεται στα συναξάρια και τα αγιολόγια της Ορθόδοξης Εκκλησίας, επομένως μπορεί να γιορτάζει τη γιορτή των αγίων Πάντων (56 ημέρες μετά την Κυριακή του Πάσχα).
## Δείτε επίσης
* Καλυψώ, νύμφη της ελληνικής μυθολογίας
* Καλυψώ, δορυφόρος του πλανήτη Κρόνου
* Καλυψώ, αστεροειδής του ηλιακού μας συστήματος
* *Καλυψώ*, το θρυλικό ωκεανογραφικό του Ζακ-Ιβ Κουστώ

## Εξωτερικοί σύνδεσμοι

## Σημειώσεις

Κατηγορία:Γυναικεία ελληνικά ονόματα
Κατηγορία:Αρχαία ελληνικά ονόματα
Κατηγορία:Ονόματα από την αρχαιοελληνική μυθολογία
Κωνσταντίνος Τσιγάρας

Ο **Κωνσταντίνος Τσιγάρας** (1899 -  Απρίλιος 1986) του Γρηγορίου, ήταν Έλληνας κτηνίατρος και πολιτικός, ο οποίος υπηρέτησε ως βουλευτής με την Αριστερά.

## Σταδιοδρομία
Εργάστηκε ως στρατιωτικός κτηνίατρος. Εξελέγη για πρώτη φορά βουλευτής στη Θεσσαλονίκη το 1956.  Στις εκλογές του 1958 εξελέγη βουλευτής Πέλλας με την ΕΔΑ. Απεβίωσε σε ηλικία 87 ετών. Κηδεύτηκε στις 10 Απριλίου 1986, σε στενό οικογενειακό κύκλο.

## Παραπομπές


Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Θεσσαλονίκης
Κατηγορία:Βουλευτές Πέλλας
Δον Χουάν της Αυστρίας

Ο **Ιωάννης της Αυστρίας** (*Ritter Johann von Österreich*, 24 Φεβρουαρίου 1547 – 1 Οκτωβρίου 1578), γνωστότερος ως **Δον Χουάν της Αυστρίας**, ήταν νόθος γιος του Κάρολου Κουίντου, αυτοκράτορα της Αγίας Ρωμαϊκής Αυτοκρατορίας. Αναγνωρίστηκε από τον βασιλιά Φίλιππο Β' της Ισπανίας ως γόνος της βασιλικής οικογένειας που βασίλευε στην Αυστρία. Διακρίθηκε ως αρχηγός του ισπανικού στόλου εναντίον των Βερβερινών πειρατών. Αργότερα διετέλεσε αρχηγός του ενωμένου στόλου της Ισπανίας,του Πάπα και της Βενετίας νικώντας τον οθωμανικό στόλο στην ναυμαχία της Ναυπάκτου (7 Οκτωβρίου 1571).

## Πρόγονοι


## Παραπομπές


**<big><u>Επιπλέον βιβλιογραφία[Επεξεργασία | επεξεργασία κώδικα]</u></big>**

***<big>∙</big>*** Τάκη Παπανικολάου, «Ωδή στον Δον Ζουάν τον Αυστριακό και το Παράπονο του Θερβάντες», εκδόσεις Αντωνίου Ν. Σάκκουλα Ε.Ε, 2020

Κατηγορία:Αυστριακοί ναύαρχοι
Κατηγορία:Νόθα παιδιά των Αγίων Ρωμαίων Αυτοκρατόρων
Κατηγορία:Οίκος των Αψβούργων
Ποδοσφαιρική Ομοσπονδία Τζαμάικας

Η **Ποδοσφαιρική Ομοσπονδία Τζαμάικας** (αγγλικά: *Jamaica Football Federation*, JFF) είναι το ανώτατο διοικητικό όργανο όσον αφορά το άθλημα του ποδοσφαίρου στην Τζαμάικα. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Τζαμάικας. Διοργανώνει επίσης το πρωτάθλημα ποδοσφαίρου του ανώτατου επιπέδου ποδοσφαιρικής κατηγορίας της χώρας.

Σύμφωνα με τα διαθέσιμα αρχεία, το ποδόσφαιρο εισήχθηκε στην Τζαμάικα προς το τέλος του 19ου αιώνα και το 1893 αναφέρεται ως η χρονολογία, κατά την οποία συστάθηκε η πρώτη ποδοσφαιρική ομάδα στη χώρα. Η Ποδοσφαιρική Ομοσπονδία ιδρύθηκε το 1910, ενώ το 1962 έγινε μέλος της FIFA και το 1963 της CONCACAF.

## Παραπομπές


## Εξωτερικοί σύνδεσμοι
* 

Τζαμαικα
Κατηγορία:Ποδόσφαιρο στην Τζαμάικα
Γιώργος Συμπάρδης

Ο **Γιώργος Συμπάρδης** (Ελευσίνα, 1955) είναι Έλληνας συγγραφέας, με συγγραφική δραστηριότητα μετά το 1987, για τον οποίο αναφέρεται ότι «κατέχει μια σημαντική θέση στη νεότερη πεζογραφία» της Ελλάδας και ότι μπορεί να τοποθετηθεί «ανάμεσα στους πέντε ... σημαντικότερους μυθιστοριογράφους της μεταδικτατορικής περιόδου».

## Βιογραφία
Ο Συμπάρδης σπούδασε στην Νομικά στην Αθήνα και στο Λονδίνο καθώς και κινηματογραφική σκηνοθεσία.

## Εργογραφία
Έργα του είναι τα βιβλία:
*Το μέντιουμ, 1987
*Ο Άχρηστος Δημήτρης, 1998
*Υπόσχεση γάμου, 2010
*Μεγάλες γυναίκες, 2015

Από αυτά το «Ο Άχρηστος Δημήτρης» επανεκδόθηκε το 2012 «διορθωμένο», όπως αναφέρεται στην έκδοσή του.

## Βραβεύσεις
Βραβεύτηκε για το μυθιστόρημα «Υπόσχεση γάμου» το 2012 με το Κρατικό Βραβείο Μυθιστορήματος, το Βραβείο Πεζογραφίας Κώστα και Ελένης Ουράνη της Ακαδημίας Αθηνών και το Βραβείο του λογοτεχνικού περιοδικού Κλεψύδρα και το 2013 βραβεύτηκε με το Διεθνές Βραβείο Καβάφη.

## Αναφορές


Κατηγορία:Έλληνες συγγραφείς του 21ου αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Βραβευθέντες Ακαδημίας Αθηνών
Μαρσέλο Μπορντόν

Ο **Μαρσέλο Ζοζέ Μπορντόν** (γεννημένος στις 7 Ιανουαρίου 1976 στο Ριμπεϊράο Πρέτο) είναι πρώην Βραζιλιάνος ποδοσφαιριστής. Αγωνίστηκε για τελευταία φορά στην καριέρα του ως κεντρικός αμυντικός για λογαριασμό της Αλ Ραγιάν ΣΚ στην Κατάρ Σταρς Λιγκ, αν και έγινε περισσότερο γνωστός στην διάρκεια της παρουσίας του στα γερμανικά γήπεδα, όπου αγωνίστηκε με τα χρώματα των ομάδων της Μπουντεσλίγκα ΦφΜ Στουτγκάρδη και Σάλκε 04.

## Καριέρα
Μεταξύ του 2004 και του Ιουλίου του 2010, αγωνίστηκε με την ομάδα της Μπουντεσλίγκα, Σάλκε 04. Μεταγράφηκε στον σύλλογο της κοιλάδας του Ρουρ έναντι ποσού ύψους €2.6&nbsp;εκατομμυρίων από την ΦφΜ Στουτγκάρδη. Εκεί, αποτέλεσε εξαιρετικό αμυντικό δίδυμο μαζί με τον Μλάντεν Κρίσταγιτς, συνδυάζοντας τις πολύ καλές επιδόσεις στο εναέριο παιχνίδι με την ηγετική ικανότητα, η οποία είχε και ως αποτέλεσμα να διατελέσει αρχηγός της ομάδας από την σεζόν 2006–07, έως και το καλοκαίρι του 2010. Αν και ουδέποτε αποτέλεσε βασικό στέλεχος της Εθνικής Βραζιλίας, ήταν μέλος της ομάδας που κατέκτησε το Κόπα Αμέρικα του 2004.

Στις 5 Ιουλίου 2010, το συμβόλαιό του με την Σάλκε τερματίστηκε και υπέγραψε τρεις ημέρες αργότερα στις 8 Ιουλίου 2010 συμβόλαιο μονοετούς διάρκειας με την Αλ Ραγιάν ΣΚ, σε ένα συμβόλαιο που προέβλεπε ετήσιες απολαβές περίπου €6.5 εκατομμυρίων.

## Παραπομπές


## Εξωτερικός Σύνδεσμος

* 

Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Κόπα Αμέρικα 2004
Κατηγορία:Ποδοσφαιριστές Σάο Πάολο Φουτεμπόλ Κλούμπε
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Αλ Ραγιάν ΣΚ
Αχιλλέας Αγρού

Ο **Αχιλλέας Αγρού** (επίσημη ονομασία "Αθλητικός όμιλος Αχιλλεύς Αγρού") είναι αθλητικό σωματείο της Κοινότητας Αγρού στην επαρχία Λεμεσού. Ιδρύθηκε στις 8 Μαΐου 1958 στην κοινότητα Αγρού από κατοίκους του χωριού, σαν πολιτιστικός όμιλος, με πρώτο επίσημο τμήμα το ποδοσφαιρικό, με σκοπό την διάδοση των αθλοπαιδιών στην κοινότητα. Σήμερα το σωματείο διαθέτει ανδρική ομάδα Καλαθόσφαιρας η οποία συμμετέχει στο πρωτάθλημα Β' Κατηγορίας της Κύπρου, καθώς και ομάδες Εφήβων (Κ19) και παίδων (Κ16) που συμμετέχουν στα πρωταθλήματα της ΚΟΚ. Κατά την περίοδο 2014-2015 επαναλειτούργησε η καλαθοσφαιρική ομάδα και κατάφερε να φτάσει μέχρι τον τελικό του πρωταθλήματος, όπου έχασε από την Αναγέννηση Γερμασόγειας.

## Καλαθόσφαιρα
Το 1988 ιδρύθηκε το καλαθοσφαιρικό τμήμα του Αχιλλέα Αγρού, το οποίο συμμετείχε για πρώτη φορά στο πρωτάθλημα Β' Κατηγορίας Ανδρών την περίοδο 1988-1989. Την σεζόν 1995-96 ο Αχιλλέας επαιξε  για πρώτη φορά στην ιστορία του στην Α' Κατηγορία. Παρέμεινε δύο σεζόν και υποβιβάστηκε το 1997.

Στα τέλη της δεκαετίας του 90' η ομάδα θα γράψει ιστορία, καθώς μετά την κατάκτηση του 1ου πρωταθλήματος στην καλαθόσφαιρα το 1998, η ομάδα θα ανεβεί στην πρώτη κατηγορία και θα καταφέρει να παραμείνει σε αυτήν για 4 χρόνια. Μεγαλύτερη στιγμή της περιόδου αυτής η συμμετοχή στον Ημιτελικό Κυπέλλου του 2001 όπου έχασε από την μετέπειτα κυπελλούχο ομάδα του ΑΠΟΕΛ Λευκωσίας. 

Μετά από διάστημα 4 χρόνων που το καλαθοσφαιρικό τμήμα έμεινε ανενεργό, τον Σεπτέμβρη του 2014 επαναλειτούργησε και κατάφερε να φτάσει μέχρι τον τελικό του πρωταθλήματος.

### Έδρα
Από την ίδρυση του καλαθοσφαιρικού τμήματος το 1988 ως έδρα χρησιμοποιήθηκε η κλειστή αίθουσα του Απεητίου Γυμνασίου Αγρού (χωρητικότητας 250 φιλάθλων). Από το 2007 η έδρα της ομάδας έχει μεταφερθεί στο σύγχρονο Αθλητικό Κέντρο "Γλαύκος Κληρίδης" όπου χρησιμοποιείται μέχρι και σήμερα.

### Σημαντικοί καλαθοσφαιριστές
*  Χρίστος Σπύρου
*  Μιχάλης Χατζηφαίδωνος
*  Αντώνης Κωνσταντινίδης 
*  Γιάννος Παντελίδης
*  Άδωνις Χρίστου
*  Ρόμπερτ Ντόκετ 
*   Χρίστος Σπύρου 

### Αξιομνημόνευτοι προπονητές
*  Γιάννης Πέππος
*  Αντώνης Ρουσσάκης

### Τίτλοι
*Πρωτάθλημα Β΄ Κατηγορίας (1): 1997-1998

## Παραπομπές

## Πηγές

* Προφίλ ομάδας στο all4basketball.com 
* Αθλητισμός στον Αγρό

Κατηγορία:Ιδρύσεις αθλητικών συλλόγων το 1956
Κατηγορία:Κυπριακοί σύλλογοι καλαθοσφαίρισης
Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ομάδων καλαθοσφαίρισης το 1988
Κατηγορία:Αγρός Λεμεσού
Θάμαρ

Η **Θάμαρ** ήταν πρόσωπο της Παλαιάς Διαθήκης. 

Nυμφεύθηκε τον Ηρ, πρώτο γιο του Ιούδα, αλλά ο Γιαχβέ φόνευσε τον Ηρ γιατί ήταν κακός. Κατά τον νόμο έπρεπε να την νυμφευθεί ο δεύτερος γιος του Ιούδα, Αυνάν, τον οποίο ο Γιαχβέ φόνευσε επειδή εκσπερμάτισε εκτός. Στη συνέχεια έπρεπε ο Σηλώμ να λάβει τη Θάμαρ, αλλά ο πατέρας του δεν ήθελε επειδή φοβόταν πως θα πέθαινε κι αυτός. Έτσι η Θάμαρ μηχανεύθηκε να παρουσιαστεί στον πεθερό της σε μια έξοδό του ως πόρνη για να συνευρεθεί μαζί του, πράγμα που πέτυχε. Όταν ο Ιούδας κατάλαβε πως ήταν έγκυος θέλησε να τη σκοτώσει, αλλά αυτή του αποκάλυψε πως κυοφορούσε από αυτόν. Ο Ιούδας ανακάλεσε την απόφασή του έτσι γέννησε εκ της νύφης του δυο δίδυμα, τον Φαρές και Ζαρά, πρόγονους του Δαβίδ 

## Παραπομπές


## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Τσιτσιγάλπα

Η **Τσιτσιγάλπα** (ισπανικά: *Chichigalpa*, ισπανική  προφορά ΔΦΑ: [tʃitʃiˈɣalpa]) είναι πόλη και δήμος στο διαμέρισμα της Τσιναντέγα της Νικαράγουας.

Εικάζεται ότι οι πρώτοι κάτοικοι της Τσιτσιγάλπα έφθασαν από τον Βορρά.

thumb|left|240px|Το Δημαρχείο της Τσιτσιγάλπα.
Η περίοδος ανομβρίας διαρκεί από τον Νοέμβριο μέχρι τον Απρίλιο ενώ η υγρή εποχή επεκτείνεται από τον Μάιο μέχρι τον Οκτώβριο. Η μέση ετήσια βροχόπτωση είναι 1.742 mm. Οι υψηλότερες θερμοκρασίες συμβαίνουν τον Απρίλιο.

## Παραπομπές


### Βιβλιογραφία
**Historia del Municipio de Chichigalpa*. 2000.
**Sinopsis Histórica de Chichigalpa*.

## Εξωτερικοί σύνδεσμοι
* Στατιστικά Στοιχεία της Τσιτσιγάλπα 

Κατηγορία:Πόλεις της Νικαράγουας
Κουμαρτσιλάρ Χαν

μικρογραφία
Το **Κουμαρτσιλάρ Χαν** (Πανδοχείο του Τζογαδόρου) είναι καραβανσεράι, το οποίο βρίσκεται στην Βόρεια Λευκωσία της Βόρειας Κύπρου. Η αρχή ημερομηνία κατασκευής του παραμένει άγνωστη, ωστόσο θεωρείται πως ανεγέρθηκε κατά τα τέλη του 17ου αιώνα, ενώ είναι μικρότερο σε μέγεθος και ταπεινότερο ως προς την εμφάνισή του σε σύγκριση με το Μπουγιούκ Χαν (Μεγάλο Πανδοχείο). Όπως συμβαίνει με το σύνολο των καραβανσεράι, η είσοδος οδηγεί σε μία ανοιχτή κεντρική αυλή, η οποία περιβάλλεται από διώροφο κτίριο, το οποίο αρχικά διέθετε 56 δωμάτια. Όσα εξ αυτών βρίσκονταν στον επάνω όροφο χρησιμοποιούνταν από τους ταξιδιώτες, ενώ όσα βρίσκονταν στον κάτω όροφο χρησιμοποιούνταν για τα ζώα και τα υπάρχοντά τους. Έκτοτε, το Κουμαρτσιλάρ Χαν παρέμεινε εγκατειλημμένο, ενώ κινδυνεύει με κατάρρευση. Προσπάθειες για την αποκατάσταση του κτιρίου δεν ευόδωσαν, λόγω έλλειψης χρημάτων.

Σύμφωνα με τον Χασμέτ Μουζαφέρ Γκιουρκάν, η είσοδος του καραβανσεράι "αναμφίβολα" ανήκε σε λατινική κτιριακή κατασκευή. Μία θεωρία αναφορικά με την ονομασία του υποστηρίζει ότι ήταν αρχικά γνωστό ως *"Kumbaracılar Hanı"*, λόγω ενός σώματος του οθωμανικού στρατού, των *"kumbaracılar"*. Έχει καταγραφεί με διαφορετικές ονομασίες με την πάροδο του χρόνου, όπως το 1881, όπου αναφέρεται ως *"Kuchuk Khan"* ("Μικρό Πανδοχείο") σε έναν χάρτη, ενώ ο Ρούπερτ Γκάνις ανέφερε το 1936 ότι ήταν γνωστό ως το "Χάνι των Πλανόδιων Μουσικών".

## Παραπομπές


## Βιβλιογραφία

* .
* .

Κατηγορία:Χάνια στην Κύπρο
Κατηγορία:Κτίρια και κατασκευές στη Λευκωσία
Πτώος

Στην ελληνική μυθολογία ο **Πτώος** ήταν γιος του Αθάμαντα και της Θεμιστούς, αδελφός του Σχοινέα, του Λεύκωνα, του Ερύθριου και του Πορφυρίωνα.

Όταν ο Αθάμας επέστρεψε στην δεύτερή του γυναίκα, την Ινώ, η Θεμιστώ έντυσε τον Πτώο και τα αδέλφια του με άσπρα, ενώ τα παιδιά τής Ινούς με μαύρα. Το βράδυ σκότωσε τα παιδιά που φορούσαν τα μαύρα ρούχα, αλλά η Ινώ είχε αλλάξει τα ρούχα των παιδιών, έτσι η Θεμιστώ σκότωσε τα δικά της παιδιά.

## Παραπομπές


Κατηγορία:Πρόσωπα της ελληνικής μυθολογίας
Κατηγορία:Θνητοί της ελληνικής μυθολογίας
Επιβάτης

Ως **επιβάτης** χαρακτηρίζεται ένα άτομο το οποίο ταξιδεύει με κάποιο όχημα, μη έχοντας ευθύνη για τις ενέργειες που απαιτούνται ώστε το όχημα αυτό να φτάσει στον προορισμό του. Οι επιβάτες είναι άνθρωποι που χρησιμοποιούν λεωφορεία, επιβατικά τρένα, επιβατικά αεροπλάνα, φεριμπότ και άλλα μεταφορικά μέσα. Ιστορικά, η έννοια του επιβάτη υπάρχει από τότε που ο άνθρωπος άρχισε να κατασκευάζει μεταφορικά μέσα που ήταν ικανά να χωράνε περισσότερα άτομα από αυτά που ήταν αναγκαία για την λειτουργία τους.

Ο οδηγός ή ο πιλότος του οχήματος και τα μέλη του πληρώματος, εάν υπάρχουν, δεν θεωρούνται επιβάτες. Παραδείγματος χάριν, ο αεροσυνοδός εν ώρα υπηρεσίας ενός επιβατικού αεροπλάνου δεν θεωρείται επιβάτης, ενώ από την άλλη μεριά ως επιβάτης θα θεωρηθεί ο εργαζόμενος σε μια εταιρία που βρίσκεται μέσα σε ένα όχημα εταιρίας που οδηγείται από έναν συνάδελφό του.

Κατηγορία:Ταξίδι
Εντεύθεν Ιβηρία

Η **Εντεύθεν Ιβηρία** (λατινικά: *Hispania Citerior*) ήταν η μία από τις δύο αρχικές διοικητικές διαιρέσεις της Ρωμαϊκής Ιβηρίας όπως αυτές διαμορφώθηκαν μετά την ρωμαϊκή κατάκτηση στο τέλος του Β΄ Καρχηδονιακού Πολέμου. Αρχικά περιελάμβανε την μεσογειακή ακτή της Ιβηρικής χερσονήσου, από τα Πυρηναία μέχρι την Καρθαγένη. Η κατάκτηση εδαφών στα δυτικά γιγάντωσε την επικράτειά της και επέκτεινε τα όριά της στο σύνολο της βόρειας Ιβηρικής ώσπου το 27 π.Χ. μετονομάστηκε σε Ταρρακωνησία από τον Αύγουστο. Πρωτεύουσα και διοικητικό της κέντρο ήταν η Τάρρακο.

## Εδαφική εξέλιξη
Στα πλαίσια του Β΄ Ρωμαιοκαρχηδονιακού Πολέμου, η Ρωμαϊκή Δημοκρατία χρησιμοποίησε την ιβηρική πόλη της Κέσσης ως βάση για τις κινήσεις της εναντίον του καρχηδονιακού στρατού και των τοπικών ιβηρικών φυλών. Η οριστική επικράτηση του Σκιπίωνα του Αφρικανού το 206 π.Χ. έφερε κάτω από την άμεση εξουσία της Ρώμης το σύνολο των παραλιακών τέως καρχηδονιακών και αυτόνομων ιβηρικών περιοχών που εκτείνονταν από τα Πυρηναία μέχρι τα Γάδειρα, που το 197 π.Χ. εντάχθηκαν σε δύο επαρχίες, την Εντεύθεν και την Εκείθεν Ιβηρία (*Hispania Citerior* και *Ulterior*). Το σύνορό τους χονδρικά ταυτιζόταν με αυτό που σήμερα χωρίζει την Ανδαλουσία από την Περιοχή της Μούρθια.

Η σταδιακή υποταγή του εσωτερικού της Ιβηρικής, που συνδυάστηκε με ένα συνεχή αγώνα για την ειρηνοποίηση των υποταγμένων ιβηρικών φυλών επέφερε μέχρι το 154 π.Χ. το μεγαλύτερο κομμάτι της κοιλάδας του ποταμού Έβρου. Το 133 π.Χ. έλαβε χώρα η πολιορκία της Νουμάντια, που άνοιξε το δρόμο στην ενσωμάτωση της σημερινής Καστίλης-Λεόν. Το 27 π.Χ. ο Αύγουστος προσέθεσε στην Εντεύθεν Ιβηρία τις πρόσφατες κατακτημένες περιοχές της Κανταβρίας και τη μετονόμασε σε Ταρρακωνησία.

## Παραπομπές


## Βιβλιογραφία
* López, Julio και Larrea, Davalillo (2000), *Atlas histórico de España y Portugal*, Sintesis, Μαδρίτη.

Κατηγορία:Ρωμαϊκές επαρχίες της Ιβηρίας
Εκείθεν Ιβηρία

Η **Εκείθεν Ιβηρία** (λατινικά: *Hispania Ulterior*) ήταν η μία από τις δύο αρχικές διοικητικές διαιρέσεις της ρωμαϊκής Ιβηρίας όπως αυτές διαμορφώθηκαν μετά την ρωμαϊκή κατάκτηση στο τέλος του Β΄ Καρχηδονιακού Πολέμου. Αρχικά περιελάμβανε την νότια ακτή της Ιβηρικής χερσονήσου, που ταυτίζεται χονδρικά με τη σημερινή Ανδαλουσία. Η κατάκτηση εδαφών στα βόρεια και κατά μήκος της ατλαντικής ακτής γιγάντωσε την επικράτειά της και επέκτεινε τα όριά της στο σύνολο της δυτικής και νότιας Ιβηρικής ώσπου το 27 π.Χ. μετονομάστηκε διασπάστηκε στις επαρχίες της Βαιτικής και της Λουσιτανίας από τον Αύγουστο. Πρωτεύουσα και διοικητικό της κέντρο ήταν η Κορδύβη.

## Παραπομπές


Κατηγορία:Ρωμαϊκές επαρχίες της Ιβηρίας
Χρίστος Καπνουκάγιας

Ο **Χρίστος Καπνουκάγιας** (Σιάτιστα, 21 Νοεμβρίου 1900  - 9 Απριλίου 1991) ήταν Έλληνας καθηγητής πανεπιστημίου και λατινιστής.

## Βιογραφία
Γεννήθηκε στη Σιάτιστα στις 21 Νοεμβρίου 1900 και σπούδασε στη Φιλοσοφική Σχολή του Πανεπιστημίου Αθηνών, από όπου πήρε πτυχίο το 1924. Από το 1924 και επί διετία υπηρέτησε ως καθηγητής στο Τραπάντζειο Γυμνάσιο της Σιάτιστας. Την περίοδο 1926-30 αφού έλαβε ειδική εκπαιδευτική άδεια συνέχισε τις σπουδές του στη λατινική φιλολογία σε πανεπιστήμια της Γερμανίας. Δάσκαλός του ήταν ο Θεοφάνης Α. Κακριδής. Κατά την επόμενη εικοσαετία, ως το 1949 δίδαξε ως καθηγητής, φτάνοντας σε όλες τις βαθμίδες της ιεραρχίας στο Πανεπιστήμιο της Λειψίας (έδρα Λατινικής Φιλολογίας). Αποχώρησε από την έδρα για λόγους υγείας το 1949.Στη διάρκεια της τακτικής του καθηγεσίας απομακρύνθηκε για λόγους πολιτικούς στην περίοδο του καθεστώτος της 4ης Αυγούστου. Απεβίωσε στη γενέτειρά του, στις 9 Απριλίου 1991 και η ταφή του έγινε εκεί.
Ήταν άγαμος.

## Εργογραφία

* "Μια σκιαγραφία της Σιατίστης",  Μακεδονικόν Ημερολόγιον  Ν. Σφενδόνη,  1925.
*"Τα καλλωπιστικά των γυναικείων προσώπων κατά τον Οβίδιον", Μακεδονικόν Ημερολόγιον  Ν. Σφενδόνη,  1929. 
* Die Nachahmungstechnik Senekas in den Chorliedern des Hercules furens und der Medea Leipzig, 1930 διδ διατριβή
*Catull und Phalaecos, Athen 1930
*R Heinze, Τα αίτια του μεγαλείου της Ρώμης μτφρ. Καπνουκάγια, Αθήναι, 1930
*"Τα Λατινικά ως παράγων αναγεννήσεως  της Επιστήμης εν Ελλάδι", Αθήναι 1930.
*"Η αυτοβιογραφία του Παναγ. Παπαναούμ", Ημερολόγιον Δυτικής Μακεδονίας, 1933.
*"Η αρχαία Ρωμαία", Αθήναι 1935.
*"Οι ηγήτορες της αρχαίας Ρώμης λόγιοι και οι νεωτερισμοί", Αθήναι 1938.
*"Γλωσσάριον Σιατίστης", Μακεδονικόν Ημερολόγιον Ν. Σφενδόνη,1950.
*"Φύλλα από την αυτοβιογραφίαν μου", Μακεδονικόν Ημερολόγιον Ν.Σφενδόνη,1951.
*"Αι παιδικαί μου αναμνήσεις", Μακεδονικόν Ημερολόγιον Ν.Σφενδόνη,1952, 1954.
*"Ο Νικόλαος Σφενδόνης", Μακεδονικόν Ημερολόγιον Ν.Σφενδόνη,1955.
*"Η ερωτική τέχνη κατά τον Οβίδιον", Αθήναι 1964.
*"Ο Σένεκας και η αναγέννησις", Αθήναι 1967.
*Περί των ηρωίδων του Οβιδίου, Αθήναι, 1968
*"Η Μητέρα μου", Αθήναι 1969.
*"Ο Πατέρας μου", Θεσ/νίκη 1972.
*De L. Annaei Senecae Apocolocyntose-Collatio editionis Jean-Jacques Rousseau, Catania, 1972
*"Οι διδάσκαλοι και οι καθηγηταί μου του Δημοτικού Σχολείου Σιατίστης, του Τραμπαντζείου Γυμνασίου Σιατίστης  και των πανεπιστημίων Αθηνών, Λιψίας και Βερολίνου" {Από την αυτοβιογραφίαν μου}, Θεσσαλονίκη,1975,1976, 1977.

## Παραπομπές

## Πηγές
*Γεώργιος Τουρλίδης, «Χρίστος Καπνουκάγιας (1900-1991)», Επιστημονική Επετηρίς της Φιλοσοφικής Σχολής Αθηνών, τομ.30 (1992-1995), σελ.511-513

## Εξωτερικοί σύνδεσμοι
*open archives

Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες συγγραφείς του 20ού αιώνα
Βασίλειος Μάλλιος

Ο **Βασίλειος Μάλλιος** (1881 - 1937) ήταν Έλληνας πολιτευτής και υφυπουργός στη δικτατορική κυβέρνηση Πάγκαλου του 1925.

## Βιογραφία
Γεννήθηκε στη Χαλκίδα. Σπούδασε Νομικά στο Πανεπιστήμιο των Αθηνών.
Πολιτεύτηκε στη γενέτειρά του. Εξελέγη βουλευτής Χαλκίδας στην Δ΄ Εθνοσυνέλευση στις εκλογές του 1923. 
Στις 12 Νοεμβρίου 1925 ανέλαβε υφυπουργός Δικαιοσύνης στην κυβέρνηση του δικτάτορα Θεόδωρου Πάγκαλου και παρέμεινε ως το 1926.  Πέθανε το 1937.

## Παραπομπές


Κατηγορία:Έλληνες υφυπουργοί Δικαιοσύνης
Κατηγορία:Βουλευτές Χαλκίδας
Λαμπράκης

Το ελληνικό επώνυμο **Λαμπράκης** μπορεί να αναφέρεται σε κάποιο από τα παρακάτω πρόσωπα:

* Γρηγόρης Λαμπράκης (1912-1963), γιατρός, αθλητής του στίβου (βαλκανιονίκης) και πολιτικός, γνωστός από τη δολοφονία του
* Δημήτριος Λαμπράκης (1886-1957), δημοσιογράφος και εκδότης εφημερίδων
* Θεόδωρος Λαμπράκης (1904-1957), γιατρός και πολιτικός, αδελφός του Γρηγόρη
* Μάνος Λαμπράκης (1978),  θεατρικός συγγραφέας, δραματουργός και μεταφραστής
* Χρήστος Λαμπράκης (1934-2009), επιχειρηματίας και εκδότης, γιος του Δημητρίου
* Χρίστος Ν. Λαμπράκης (1882-1925), φιλόλογος και συγγραφέας

## Δείτε επίσης
* Αντρέας Λαμπράκης (γενν. 1940), επαγγελματίας παλαιστής γνωστός με τα ψευδώνυμα Σπυρίδων Μανουσάκης, Σπύρος Αρίων (Spiros Arion), «The Golden Greek» ή «The Iron Greek»
* Δημοκρατική Νεολαία Λαμπράκη (1963-1967), οργάνωση της ελληνικής αριστερής νεολαίας
Σερντάν Σακίρι

Ο **Τζερντάν Σακίρι** (, , 10 Οκτωβρίου 1991) είναι Ελβετός ποδοσφαιριστής που αγωνίζεται στη Βασιλεία στη θέση του μεσοεπιθετικού. Γεννήθηκε στις 10 Οκτωβρίου 1991 στο Γκνίλαν της Γιουγκοσλαβίας από Αλβανούς γονείς και έχει τρία αδέρφια.

Έχει αγωνιστεί στη Βασιλεία, στην Μπάγερν Μονάχου, στην Ίντερ, στη Στόουκ Σίτι και στη Λυών. Με την Εθνική Ελβετίας έχει αγωνιστεί στο Μουντιάλ 2014, στο Euro 2016, στο Μουντιάλ 2018, στο Euro 2020, στο Μουντιάλ 2022 και στο Euro 2024.

## Παραπομπές


## Εξωτερικοί σύνδεσμοι
* 
*  

Κατηγορία:Ελβετοί ποδοσφαιριστές
Κατηγορία:Ποδοσφαιριστές Εθνικής Ελβετίας
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές ΦΚ Βασιλεία
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Ίντερ
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Στόουκ Σίτι Φ.Κ.
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Ελβετίας Κ21
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ελβετοί αλβανικής καταγωγής
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Σικάγο Φάιαρ ΣΚ
Κατηγορία:FIFA Century Club
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Παλάνα

Η **Παλάνα** (ρωσικά: *Палана*) είναι μια κωμόπολη της Ρωσίας με πληθυσμό 3.928 κατοίκων (απογραφή 2002). Παλιότερα η πόλη αποτελούσε πρωτεύουσα ξεχωριστού ομοσπονδιακού υποκειμένου, της Κοριακίας.

## Γεωγραφία
Βρίσκεται στην δυτική Κράι Καμτσάτσκα, με την οποία έγινε μέρος την 1 Ιουλίου 2007, όταν ενώθηκε η Κοριακία με την Καμτσάτσκα. Την διαρέει ο ποταμός Παλάνα και βρίσκεται πάνω από 500 χιλιόμετρα σε απόσταση από το Πετροπαβλόβσκ-Καμτσάτσκι. Διαθέτει αεροδρόμιο.

## Παραπομπές


## Εξωτερικοί σύνδεσμοι
* 

Κατηγορία:Κράι Καμτσάτκα
Κατηγορία:Ασιατικές πόλεις της Ρωσίας
Έρνσκελντσβικ

Το **Έρνσκελντσβικ** (σουηδικά:Örnsköldsvik) είναι πόλη στη Σουηδία. Σύμφωνα με την τελευταία απογραφή που έγινε το 2010 πληθυσμού στην πόλη κατοικούν 28.991 άνθρωποι. 
Έχει φυσικό λιμάνι και αρχιπέλαγος στον Βοθνιακό Κόλπο και στα νότια συνορεύει με την λεγόμενη Υψηλή ακτή (*Höga kusten*). Η πόλη είναι γνωστή για την εξαγωγή χαρτοπολτού και χαρτιού αλλά και για τα βαρέα μηχανήματα. Είναι αξιοσημείωτο ότι η πόλη έχει μεγάλο περιβαλλοντικό ρεκόρ και μοιάζει σαν 'πεδίο δοκιμών' για αυτοκίνητα που χρησιμοποιούν αιθανόλη.

## Παραπομπές


## Εξωτερικοί σύνδεσμοι

Κατηγορία:Πόλεις της Σουηδίας
Κύλιση

Η **κύλιση** είναι μία σύνθετη κίνηση που κάνει ένα σώμα και η οποία μπορεί να θεωρηθεί σαν σύνθεση μιας μεταφορικής κίνησης και μιας περιστροφικής κίνησης που γίνεται περί τον άξονα συμμετρίας του σώματος. Το σώμα που κάνει κύλιση κυλάει πάνω σε μια επιφάνεια. Την καθαρή κύλιση συνήθως την ονομάζουμε κύλιση χωρίς ολίσθηση και σε αυτή την περίπτωση η στιγμιαία ταχύτητα του σημείου επαφής του σώματος με την επιφάνεια είναι ίδια με την ταχύτητα της επιφάνειας. Για παρατηρητή ως προς τον οποίο η επιφάνεια είναι ακίνητη η ταχύτητα του σημείου επαφής είναι μηδέν.

Κατηγορία:Φυσική στερεάς κατάστασης
Σεργκέι Ιλιούσιν

Ο **Σεργκέι Ιλιούσιν** (πλήρες όνομα ***Σεργκέι Βλαντιμίροβιτς Ιλιούσιν***)(γεν. 1895 - πεθ. 1977) ήταν Ρώσος σχεδιαστής αεροπλάνων και ιδρυτής της εταιρίας Ilyushin.

## Βίος
Γεννήθηκε το 1895 και πέθανε το 1977. Άρχισε να ασχολείται με τα αεροπλάνα σε ηλικία 19 ετών, το 1914. Έγινε τεχνικός και αποφοίτησε το 1917 με πτυχίο από την αεροναυτική σχολή. Τελείωσε τις σπουδές του το 1926 και άρχισε να διακρίνεται ως μηχανικός της Σοβιετικής Αεροπορίας, ιδρύοντας την εταιρία *Ilyushin* τον Ιανουάριο του 1933. Κατασκεύασε πολλούς τύπους αεροσκαφών, από καταδιωκτικά της Σοβιετικής Ένωσης του Β΄ Παγκοσμίου Πολέμου μέχρι αεροπλάνα που βρίσκονται μέχρι σήμερα σε υπηρεσία. Ένα από τα αεροπλάνα που έφτιαξε ήταν το IL-86 που μετέφερε μέχρι 350 επιβάτες. Τιμήθηκε επανειλημμένα με το Βραβείο Λένιν, 3 φορές με το βραβείο *[[Ήρωας της Σοσιαλιστικής Εργασίας|Ήρωας της σοσιαλιστικής εργασίας]]* καθώς και άλλα κρατικά βραβεία.

## Παραπομπές


## Εξωτερικοί σύνδεσμοι
* 

Κατηγορία:Ρώσοι μηχανικοί
Κατηγορία:Νικητές βραβείου Λένιν
Επαρχία Ασίρ

Η **Επαρχία** **Ασίρ** (αραβικά: *عسير*) είναι μια από τις 13 επαρχίες της Σαουδικής Αραβίας με έκταση 81.800 τετραγωνικά χιλιόμετρα και πληθυσμό 1.688.368 κατοίκους. Πρωτεύουσα είναι η Αμπχά.

## Γεωγραφία
Συνορεύει με την επαρχία Μπαά στα βορειοδυτικά, με την επαρχία Μακά στα βόρεια και δυτικά, δυτικά βρέχεται από την Ερυθρά Θάλασσα, νοτιοδυτικά με το Τζιζάν, νότια με την Υεμένη και ανατολικά με το Νατζράν. Δεν έχει κυβερνεία.

## Παραπομπές


## Εξωτερικοί σύνδεσμοι
* 

Ασιρ
Fjällräven Center

Το **Fjällräven Center** παλαιότερα γνωστό ως **Swedbank Arena** είναι ένα κλειστό γήπεδο για αγώνες στο Έρνσκελντσβικ της Σουηδίας.

Η χωρητικότητα φτάνει τους 7.600 θεατές για αγώνες Χόκεϊ επί πάγου και μέχρι 9.800 για συναυλίες και το γήπεδο έκανε εγκαίνια στις 26 Αυγούστου του 2006. Το γήπεδο βρίσκεται στην πόλη Έρνσκελντσβικ και συγκεκριμένα δίπλα στο λιμάνι της πόλης και είναι περιτριγυρισμένο με νερό σε τρεις πλευρές. Είναι ένα αρκετά σύγχρονο γήπεδο αφού έχει τρία επίπεδα για τους θεατές: το πρώτο είναι σουίτες και τα άλλα δύο είναι κανονικές θέσεις. Τα άλλα χαρακτηριστικά του είναι ότι περιλαμβάνει εστιατόριο και έξι μπαρ.

Είναι έδρα της ομάδας Modo Hockey για το Χόκεϊ επί πάγου. Επίσης ο τρίτος ημιτελικός του εθνικού φεστιβάλ της Σουηδίας που αποφασίζει το τραγούδι που θα στείλει η χώρα στην Eurovision (*Melodifestivalen*) κάθε χρόνο, έγινε εδώ το 2007 αλλά και το 2010 αυτή την φορά για τον πρώτο ημιτελικό. Άλλοι γνωστοί καλλιτέχνες που έδωσαν συναυλίες εδώ είναι οι: Άλις Κούπερ, Thin Lizzy, Michael W. Smith και τους Kent. Άλλο σημαντικό γεγονός ήταν η διεξαγωγή του ευρωπαϊκού πρωτάθληματος Κέρλινγκ το 2008. Το Νοέμβριο του 2009 ανακοινώθηκε ότι η εταιρεία Fjällräven πήρε τα δικαιώματα για την ονομασία του γηπέδου και από τον Ιανουάριο του 2010 το γήπεδο ονομάζεται **Fjällräven Center.**
Το 2018, φιλοξένησε τον 4ο ημιτελικό του Melodifestivalen. 

Κατηγορία:Αίθουσες συναυλιών στη Σουηδία
Κατηγορία:Γήπεδα χόκεϊ επί πάγου στη Σουηδία
Επαρχία Τζωφ

Η **Επαρχία Τζωφ** (αραβικά: *الجوف*) είναι μια επαρχία της Σαουδικής Αραβίας με έκταση 100.212 τετραγωνικά χιλιόμετρα και πληθυσμό 361.676 κατοίκους.

## Γεωγραφία
Συνορεύει με την Επαρχία Βορείων Συνόρων στα ανατολικά, με την Ιορδανία στα βόρεια, με την επαρχία Χαίλ στα νότια και την επαρχία Ταμπούκ στα δυτικά. Πρωτεύουσα είναι η Σακακά και έχει τρία κυβερνεία και είναι τα ακόλουθα:

*Σακακά
*Κουραγιάτ
*Ντουμάτ Αλ Τζαντάλ

## Παραπομπές


## Εξωτερικοί σύνδεσμοι
* 

Τζωφ
Επαρχία Κασίμ

Η **Επαρχία Κασίμ** (αραβικά: القصيم) είναι μια επαρχία της Σαουδικής Αραβίας με έκταση 65.000 τετραγωνικά χιλιόμετρα και πληθυσμό 1.016.756 κατοίκους.

## Γεωγραφία
Συνορεύει με την Επαρχία Χαΐλ στα βόρεια, στα δυτικά συνορεύει με την επαρχία Μαδίνα και νότια συνορεύει με την επαρχία Ριάντ. Πρωτεύουσα είναι η πόλη Μπουραϊντά και η επαρχία διαιρείται σε 10 κυβερνεία.

## Παραπομπές


## Εξωτερικοί σύνδεσμοι
* 

Κασιμ
Επαρχία Μπαά

Η **Επαρχία Μπαά** (αραβικά: الباحة) είναι η μικρότερη επαρχία της Σαουδικής Αραβίας με έκταση 9.921 τετραγωνικά χιλιόμετρα και πληθυσμό 377.739 κατοίκους.

## Γεωγραφία
Συνορεύει με την επαρχία Μεδίνα στα νότια και βόρεια, με την επαρχία Ασίρ στα ανατολικά και δυτικά βρέχεται από την Ερυθρά Θάλασσα. Πρωτεύουσα είναι η Αλ-Μπαά και η επαρχία δεν έχει κυβερνεία.

## Παραπομπές


## Εξωτερικοί σύνδεσμοι
* 

Μπαα
Επαρχία Μακά

Η **Επαρχία Μακά** (αραβ. مكة) είναι η πολυπληθέστερη επαρχία της Σαουδικής Αραβίας με πληθυσμό 5.797.971 κατοίκους και έκταση 164.000 τετραγ. χιλιόμετρα. Πρωτεύουσα είναι η Μέκκα και η επαρχία είναι γνωστή κυρίως ότι σε αυτή βρίσκεται ο ιερός τόπος των Μουσουλμάνων, η Μέκκα.

## Γεωγραφία
Συνορεύει με τις επαρχίες Ασίρ, Τζιζάν και Μπαά στα νότια, με την επαρχία Ριάντ στα ανατολικά και στα βόρεια με την επαρχία Μεδίνα. Έχει 11 κυβερνεία, που είναι τα εξής:

* Αλ Τζμουμούμ
* Αλ Καμίλ
* Αλ Λιτ
* Αλ Κουνφιντά
* Ταΐφ
* Τζέντα
* Χουλέις
* Μάκα Αλ Μουκαρραμά
* Ραμπίγκ
* Ρανιά
* Τουρουμπά

## Παραπομπές


## Εξωτερικοί σύνδεσμοι
* 

Μακα
Επαρχία Μαδίνα

Η **Επαρχία Μαδίνα** (αραβικά: المدينة) είναι μια από τις 13 επαρχίες της Σαουδικής Αραβίας με έκταση 173.000 τετραγωνικά χιλιόμετρα και πληθυσμό 1.512.076 κατοίκους.

## Γεωγραφία
Συνορεύει με την επαρχία Μακά στα νότια, στα ανατολικά συνορεύει με την επαρχία Ριάντ, Κασίμ και Χαΐλ, στα βόρεια συνορεύει με την επαρχία Ταμπούκ και στα δυτικά βρέχεται από την Ερυθρά Θάλασσα. Πρωτεύουσα είναι η πόλη Μεδίνα και η επαρχία έχει 7 κυβερνεία και είναι τα ακόλουθα:

*Αλ Μαδίνα
*Αλ Χουνακίγια
*Μαντ Αλ Τανάμπ
*Αλ Ούλα
*Μπαντρ
*Χαϋνμπάρ
*Γιανμπού Αλ Μπαάρ

## Παραπομπές


## Εξωτερικοί σύνδεσμοι
* 

Μαδινα
Στρατηγοπούλου

Το ελληνικό επώνυμο **Στρατηγοπούλου** μπορεί να αναφέρεται σε κάποιο από τα παρακάτω πρόσωπα:

* Άννα Κομνηνή Στρατηγοπούλου (14ος αι.), Βυζαντινή βιβλιογράφος
* Δανάη Στρατηγοπούλου (1913-2009), τραγουδίστρια, ποιήτρια, συγγραφέας και πανεπιστημιακός

## Δείτε επίσης
* Στρατηγόπουλος
Τζωρτζ Φίλιπς Μποντ

Ο **Τζωρτζ Φίλιπς Μποντ** (, 20 Μαΐου 182517 Φεβρουαρίου 1865) ήταν Αμερικανός αστρονόμος, γιος του επίσης αστρονόμου Ουίλλιαμ Κ. Μποντ. Κάποιες πηγές δίνουν το έτος γεννήσεώς του ως 1826.

Τα πρώιμα ενδιαφέροντα του Τζωρτζ ήταν η φύση και τα πτηνά, αλλά μετά τον θάνατο του μεγαλύτερου αδελφού του αισθάνθηκε την υποχρέωση να ακολουθήσει το επάγγελμα του πατέρα του, τον οποίο και διαδέχθηκε ως διευθυντής του Αστεροσκοπείου του Χάρβαρντ, από το 1859 μέχρι τον θάνατό του. Επίσης, εξάδελφός του ήταν ο Έντουαρντ Σ. Χόλντεν, ο πρώτος διευθυντής του ιστορικού Αστεροσκοπείου Λικ.

Ο Τζωρτζ Μποντ υπήρξε ο πρώτος άνθρωπος που φωτογράφησε ένα άστρο (τον Βέγα, το 1850) και ο πρώτος που φωτογράφησε ένα διπλό άστρο (τον (Μιζάρ, το 1857). Γενικότερα, υπεστήριξε ότι η φωτογραφία μπορούσε να χρησιμοποιηθεί για να μετρηθεί το φαινόμενο μέγεθος των αστέρων.

Ο Τζωρτζ Μποντ ανακάλυψε πολλούς κομήτες, υπολογίζοντας και τις τροχιές τους. Μελέτησε επίσης τον Κρόνο και το Μέγα Νεφέλωμα του Ωρίωνος. Μαζί με τον πατέρα του ανακάλυψαν τον δορυφόρο Υπερίωνα του Κρόνου (που ανακαλύφθηκε ανεξάρτητα και από τον Βρετανό αστρονόμο Ουίλιαμ Λάσελ). Εκτός από τις συνεισφορές του στην αστρονομία, ο Μποντ επισκόπησε τα Λευκά Βουνά του Νιου Χάμσαϊρ.

Ο Τζωρτζ Φίλιπς Μποντ πέθανε από φυματίωση πριν συμπληρώσει το τεσσαρακοστό έτος της ηλικίας του. Το έτος του θανάτου τιμήθηκε με το χρυσό μετάλλιο της Βασιλικής Αστρονομικής Εταιρείας.

## Ονομάσθηκαν προς τιμή του
* Ο κρατήρας Τζ. Μποντ (G. Bond) στη Σελήνη και ο κρατήρας Μποντ στον πλανήτη Άρη
* Το άλβεδο Μποντ, σημαντικό για την περιγραφή της ενεργειακής ισορροπίας ενός ετερόφωτου σώματος
* Μία περιοχή στην επιφάνεια του δορυφόρου Υπερίωνα, η «Ράχη Μποντ-Λάσελ» (Bond-Lassell Dorsum)
* Τα όρη Μποντ, Γουέστ Μποντ και Μπόντκλιφ στα Λευκά Βουνά του Νιου Χάμσαϊρ

Προς τιμή του Τζωρτζ και του πατέρα του μαζί ονομάσθηκαν:

* Ο αστεροειδής 767 Μπόντια (Bondia)
* Το διάκενο Μποντ (Bond Gap) στον δακτύλιο C του Κρόνου

## Παραπομπές


## Πηγές - εξωτερικοί σύνδεσμοι
* Carlene E. Stephens: Bond, George Phillips, άρθρο στο *American National Biography Online* (Φεβρουάριος 2000)
* Σύντομη νεκρολογία

Κατηγορία:Αμερικανοί αστρονόμοι
Κατηγορία:Αστρονόμοι του 19ου αιώνα
Καταλανική λογοτεχνία

Με τον όρο **Καταλανική λογοτεχνία** περιγράφεται το σύνολο των λογοτεχνικών κειμένων που έχουν γραφεί στα καταλανικά. Επομένως συμπεριλαμβάνονται σε αυτή όλοι οι καταλανόφωνοι συγγραφείς που προέρχονται κυρίως από την Καταλονία, τη Βαλενθιανική Χώρα, τις Βαλεαρίδες Νήσους και τη γαλλική Βόρεια Καταλονία.

Το πρώτο λογοτεχνικό κείμενα στα καταλανικά θεωρούνται οι *Omilies d'Organyà* ('Κηρύγματα του Οργανιά'), μια μετάφραση θρησκευτικών εκκλησιαστικών κηρυγμάτων από τα οξιτανικά των τελών του 12ου αιώνα. Κατά τον Ύστερο Μεσαίωνα άνθισε ιδιαίτερα μια οξιτανικής επιρροής προφορική λογοτεχνική κουλτούρα, αυτή των τροβαδούρων, την οποία ωστόσο ήρθε να αποκαθηλώσει ο πρώτος κατεξοχήν συγγραφέας στα καταλανικά, Ραμόν Λιουλ και ο Βαλενθιανικός Χρυσός Αιώνας, που απεμπόλησε τον οξιτανικό χαρακτήρα και διαμόρφωσε το κλασικό πρότυπο της λογοτεχνικής καταλανικής γλώσσας. Ο Χρυσός Αιώνας (15ος αιώνας) είδε συγγραφείς όπως ο ποιητής Αουζιάς Μαρκ και ο πεζογράφος Ζοανότ Μαρτορέλ να εκδίδουν σημαντικά έργα που ωστόσο δεν είχαν ιδιαίτερη συνέχεια μέσα στο χρόνο λόγω της εισόδου των καταλανόφωνων χωρών στην λεγόμενη «περίοδο της Παρακμής». 

Στα νέα πλαίσια της Ισπανικής Μοναρχίας (1515 κι έπειτα) το Στέμμα της Αραγόνας υποχώρησε αισθητά μπροστά στη δημογραφική, πολιτική και πολιτισμική άνθηση του Στέμματος της Καστίλης που δεν άργησε να περιορίσει την καταλανόφωνη κουλτούρα κυρίως στη Βαλένθια. Πρώιμο τέτοιο παράδειγμα αποτελεί ο αναγεννησιακός ποιητής από τη Βαρκελώνη, Ζοάν Μποσκά, γνωστότερος ως Χουάν Μποσκάν.

Η απουσία σημαντικών λογοτεχνικών δημιουργιών στα καταλανικά φάνηκε να ανατρέπεται τρεις περίπου αιώνες μετά με την Καταλανική Αναγέννηση (*Renaixença*, 'Ρεναϊσένσα'). Από το 1833 κι έπειτα η καταλανική λογοτεχνία στην Καταλονία, τη Βαλένθια και τις Βαλεαρίδες αναζωογονείται με μορφές όπως τον Ζασίν Μπερδαγέ και τον Μπίκτορ Μπαλαγέ ενώ ο μοντερνισμός στην ποίηση βρήκε τη μεγαλύτερή του έκφραση στο πρόσωπο του Ζοάν Μαραγάλ. Στη Βόρεια Καταλονία κύριος εκπρόσωπος της καταλανικής λογοτεχνίας είναι ο Ζοζέπ Σεβαστιά Πονς. Η κανονικοποίηση που επήλθε στο πρώτο τρίτο του 20ού αιώνα, στην οποία βοήθησε τα μέγιστα η ίδρυση του Ινστιτούτου Καταλανικών Μελετών το 1906, ανατράπηκε από τη νίκη των εθνικιστών στον Ισπανικό Εμφύλιο, που απαγόρεψαν τη χρήση και την ευρεία κυκλοφορία άλλων γλωσσών πέραν της ισπανική. Η καταλανική λογοτεχνική παραγωγή στο εσωτερικό περιορίστηκε αλλά σταδιακά ανέκαμψε και από το τέλος της δικτατορίας το 1975 βρίσκεται σε διαρκή άνοδο, έχοντας κατακτήσει ένα σταθερό κοινό και σταθερή παρουσία στους καταλόγους των μεγαλύτερων ισπανικών εκδοτικών οίκων.

## Ενδεικτικός κατάλογος καταλανόφωνων λογοτεχνών

### Μεσαίωνας
* Ραμόν Λιουλ
* Μπερνάτ Μέτζε
* Ζοανότ Μαρτορέλ
* Αουζιάς Μαρκ

### Καταλανική Αναγέννηση (19ος αιώνας)
* Μποναβεντούρα Κάρλες Αριβάου
* Ζασίν Μπερδαγέ
* Άνζελ Γκιμερά
* Μπίκτορ Μπαλαγέ
* Μπίκτορ Καταλά
* Ζοάν Μαραγάλ

### 20ός αιώνας
* Ζοζέπ Μαρία δε Σεγάρα
* Κάρλες Ρίβα
* Ζοζέπ Καρνέ
* Μάριους Τόρες
* Ζοζέπ Πλα
* Σαλβαδό Εσπρίου
* Μερσέ Ροδορέδα
* Μαρία Μερσέ Μαρσάλ
* Κάρμε Ριέρα
* Κιμ Μονζό

## Παραπομπές


## Εξωτερικοί σύνδεσμοι
* Ιστότοπος με το σύνολο των καταλανόφωνων συγγραφέων
Annexet

Το **Annext** είναι ένας από τους πιο μικρούς κλειστούς χώρους στη Στοκχόλμη, Σουηδία. Ο χώρος μπορεί να φιλοξενήσει μέχρι 3.500 άτομα. Η δημιουργία του χώρου ολοκληρώθηκε το 1989. Σήμερα, χρησιμοποιείται ως επί το πλείστον για συναυλίες, εκθέσεις, συνέδρια και άλλα παρόμοια.

Κατηγορία:Αίθουσες συναυλιών στη Σουηδία
Κατηγορία:Στοκχόλμη
Αντώνιος Δαμιανός

Ο **Αντώνιος Δαμιανός** (1875 - 24 Ιουνίου 1931) ήταν Έλληνας δικηγόρος και πολιτικός.

## Βιογραφία
Σπούδασε Νομικά στο Πανεπιστήμιο των Αθηνών. Εξελέγη βουλευτής Ύδρας με το Κόμμα Εθνικών Φιλελευθέρων (ΚΕΦ) στις 15 Φεβρουαρίου 1928, στη θέση του αποβιώσαντος Ιωάννη Μάνου. επανεξελέγη βουλευτής με το Κόμμα Φιλελευθέρων στις εκλογές του 1928.

Από τις 19 Ιουλίου 1926 ως τις 22 Αυγούστου του ίδιου χρόνου χρημάτισε υπουργός Δικαιοσύνης στην κυβέρνηση του Αθαν. Ευταξία. Πέθανε ενώ ήταν εν ενεργεία βουλευτής, στις 24 Ιουνίου 1931. 

## Παραπομπές


Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υπουργοί Δικαιοσύνης
Κατηγορία:Βουλευτές Ύδρας
Κυριάκος Διακογιάννης

Ο **Κυριάκος Διακογιάννης** (28 Αυγούστου 1927 - 21 Αυγούστου 2018) ήταν Έλληνας δημοσιογράφος, συγγραφέας και αθλητής.

## Βιογραφία
Γεννήθηκε τον Αύγουστο του 1927 στην Πλάκα της Αθήνας, όπου και μεγάλωσε. Νονός του ήταν ο Ελευθέριος Βενιζέλος. Η καταγωγή του ήταν από τη Μάνη και την Πάτμο. Διακρίθηκε στα νεανικά του χρόνια ως αθλητής και υπήρξε μέλος της εθνικής ομάδας στίβου και πρωταθλητής Ελλάδος στο πένταθλο το 1947 και στο δέκαθλο το 1948.

Ο πατέρας του, Ιωάννης Διακογιάννης, ήταν αξιωματικός της Χωροφυλακής που την περίοδο της Κατοχής υπηρέτησε σε σημαντικές θέσεις στην Ειδική Ασφάλεια. Ο ίδιος ο Κυριάκος Διακογιάννης είχε αριστερά πολιτικά φρονήματα και από το 1949 ως το 1951 εξορίστηκε στη Μακρόνησο.

Μετά την απόλυσή του από τη Μακρόνησο, μετανάστευσε στο Λονδίνο, όπου ξεκίνησε να εργάζεται ως δημοσιογράφος στο περιοδικό που εξέδιδε ο Έλληνας εφοπλιστής Γιάννης Χατζηπατέρας, μετέπειτα κουμπάρος του. Αργότερα εγκαταστάθηκε στο Παρίσι, όπου παρακολούθησε μαθήματα στη Νομική Σχολή της Σορβόννης και εξέδωσε την εφημερίδα «*Πατρίς*». Η γαλλική κυβέρνηση του απένειμε το μετάλλιο «*Τεχνών, Επιστημών και Γραμμάτων*» το 1961 και δύο χρόνια αργότερα το μετάλλιο «*Κοινωνικής Αγωγής*».

Έγινε κυρίως γνωστός στα χρόνια της χούντας των συνταγματαρχών, αρχικά ανάμεσα στους Έλληνες του εξωτερικού αλλά αργότερα και μέσα στην Ελλάδα, με το βιβλίο «*Στην Κόλαση της ΚΥΠ*», όπου εξιστορεί τη δράση της ομάδας των ακροδεξιών χουντικών αξιωματικών του Παπαδόπουλου και πως προσπάθησαν να εκβιάσουν και να στρατολογήσουν τον ίδιο με σκοπό την σπίλωση του Ανδρέα Παπανδρέου.

Με την πτώση της χούντας και την αποκατάσταση της δημοκρατίας ο Διακογιάννης εγκαταστάθηκε μόνιμα στην Ελλάδα, όπου εξέδωσε το βιβλίο «*Σκυλάνθρωποι*», που επίσης σημείωσε εκδοτική επιτυχία. Από το 1980 ως το 1997, υπήρξε ένας από τους σημαντικότερους αρθρογράφους της εφημερίδας «*[[Αυριανή]]*». Η καθημερινή στήλη του στην εφημερίδα, με τίτλο «*Καθαρά και Ξάστερα*», τασσόταν φανατικά υπέρ του Ανδρέα Παπανδρέου και απαξιωτική για τον Κωνσταντίνο Καραμανλή, τον Κωνσταντίνο Μητσοτάκη αλλά και τον Χαρίλαο Φλωράκη και τον Λεωνίδα Κύρκο. Πολλές φορές έδινε τη γραμμή της «*Αυριανής*» και συνδέθηκε με την περίοδο της μεγάλης κυκλοφορίας της κατά τη δεκαετία του 1980.

Η αντιπαράθεση του Διακογιάννη με τον Κύρκο και τον Φλωράκη κορυφώθηκε το 1989. Οι δύο πολιτικοί κατονόμασαν τον Διακογιάννη ως «ηγέτη του αυριανισμού» και «επιτελικό νου του νεοφασισμού στην Ελλάδα», ενώ ο Διακογιάννης ανταπάντησε με πολύ σκληρές εκφράσεις (όπως «άνανδροι» και «θρασύδειλοι»). Με σκληρές εκφράσεις καταφέρονταν ο Διακογιάννης και κατά του Μάνου Χατζιδάκι.

## Πηγές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Έλληνες αθλητές του δέκαθλου
Κατηγορία:Έλληνες αθλητές του μοντέρνου πένταθλου
Στρατηγόπουλος

Το ελληνικό επώνυμο **Στρατηγόπουλος**, που ετυμολογικά σημαίνει «γιος του στρατηγού», μπορεί να αναφέρεται σε κάποιο από τα παρακάτω πρόσωπα:

* Αλέξιος Στρατηγόπουλος (13ος αι.), Βυζαντινός στρατηγός
* Ιωάννης Στρατηγόπουλος, αγωνιστής στην επανάσταση του 1821
* Ιωάννης-Μαρία Στρατηγόπουλος (16ος αι.), Ρόδιος ευγενής και ιππότης
* Μιλάνος-Αναστάσιος Στρατηγόπουλος (1887-1950), ποιητής και ιστορικός συγγραφέας
* Μιχαήλ Στρατηγόπουλος (13ος αι.), Βυζαντινός στρατηγός

## Δείτε επίσης
* Στρατηγοπούλου
Μπέτσι Μπέικερ

Η **Μπέτσι** **Ράσελ** **Μπέικερ** (αγγλικα: Betsy Russell Baker) ήταν Αμερικανίδα υπεραιωνόβια.

## Η ζωή της
Γεννήθηκε στις 20 Αυγούστου 1842 και πέθανε στις 24 Νοεμβρίου 1955. Το 1955 δημιουργήθηκε ο τίτλος του γηραιότερου εν ζωή ανθρώπου στον κόσμο και έτσι έγινε η πρώτη που κατείχε αυτό τον τίτλο. Ζούσε στην πολιτεία Νεμπράσκα των ΗΠΑ και στην θέση αυτή την διαδέχτηκε η συμπατριώτισσα της, Μάρθα Γκράχαμ.

## Παραπομπές


Κατηγορία:Υπεραιωνόβιοι
Μάρθα Γκράχαμ (υπεραιωνόβια)

Η **Μάρθα Γκράχαμ** (αγγλικά: *Martha Graham*) ήταν Αμερικανίδα υπεραιωνόβια.

## Η ζωή της
Γεννήθηκε τον Δεκέμβριο του 1844 και πέθανε στις 25 Ιουνίου 1959. Στην θέση του γηραιότερου εν ζωή ανθρώπου στον κόσμο διαδέχτηκε την Μπέτσι Μπέικερ στον τίτλο αυτό στις 24 Οκτωβρίου 1955 μέχρι τον θάνατό της. Την διαδέχτηκε στον τίτλο αυτό ο πρώτος γηραιότερος άντρας, ο Τζέμις Χένρι Μπρετ, ο νεότερος.Ήταν αμερικανίδα χορεύτρια και χορογράφος μοντέρνου χορού.Η τεχνική της,η τεχνική της Γκράχαμ διδάσκεται ακόμη παγκοσμίως.

Κατηγορία:Αμερικανοί υπεραιωνόβιοι
Κίρκη (όνομα)

**Κίρκη**, ελληνικό γυναικείο κύριο όνομα (βαφτιστικό όνομα).
## Ετυμολογία του ονόματος

Όνομα αρχαιοελληνικής προέλευσης, που πιθανώς ανάγεται στο ουσιαστικό *κίρκος* «γεράκι», αβέβαιου ετύμου, ίσως ονοματοποιημένη λέξη που συνδέεται με το αρχαιοελληνικό συνώνυμο *κρέξ*.

Στην αρχαιοελληνική μυθολογία, η *ἐϋπλόκαμος* Κίρκη ήταν κόρη του θεού Ήλιου και της ωκεανίδας Πέρσης (Οδύσσεια, κ΄ 135). Σύμφωνα με τον Ησίοδο, με τον Οδυσσέα έκανε τον Ἄγριο (Θεογονία, 1011).

Σήμερα, μετωνυμικά, *Κίρκη* είναι η καταλυτική γοητεία που επιδρά πάνω στον άνθρωπο, που δεσμεύει και αιχμαλωτίζει κάποιον, λ.χ. *η Κίρκη της εξουσίας*.

Αν δεχτούμε ότι η ετυμολόγηση της *Κίρκης* ανάγεται στη λέξη *κίρκος*, τότε σημασιολογικά το όνομα *Κίρκη* είναι παρεμφερές με τα ονόματα *[[Ιέραξ (όνομα)|Ιέραξ]]*, *[[Γεράκης]]*, *[[Γερακίνα (όνομα)|Γερακίνα]]*, *[[Παχώμιος (όνομα)|Παχώμιος]]*, *[[Φάλκος]]* κτλ.
## Διάδοση του ονόματος
Το βαφτιστικό ανασύρθηκε από τη λήθη τις παραμονές της επανάστασης του 1821 μαζί με άλλα αρχαιοελληνικά ονόματα σαν σύμβολο της συνέχειας του ελληνισμού και της επιθυμίας του έθνους να ζήσει ελεύθερο.
## Ονομαστική εορτή
Το όνομα *Κίρκη* δεν καταγράφεται στα συναξάρια και τα αγιολόγια της Ορθόδοξης Εκκλησίας, επομένως μπορεί να γιορτάζει τη γιορτή των αγίων Πάντων (56 ημέρες ή 8 εβδομάδες μετά την Κυριακή του Πάσχα).

## Δείτε επίσης
* Κίρκη, θεότητα, κόρη του  Ήλιου
* Κίρκη, αστεροειδής της Κύριας Ζώνης Αστεροειδών

## Εξωτερικοί σύνδεσμοι

## Σημειώσεις


Κατηγορία:Γυναικεία ελληνικά ονόματα
Κατηγορία:Αρχαία ελληνικά ονόματα
Κατηγορία:Ονόματα από την αρχαιοελληνική μυθολογία
Παρίσης Καλλιγκάτσης

Ο **Παρίσης  Καλλιγκάτσης** του Χρήστου (και **Καλιγκάτσης**, 1896-1979) ήταν Έλληνας δικηγόρος και πολιτικός, ο οποίος υπηρέτησε ως βουλευτής Πέλλας και ως υφυπουργός. Ήταν παντρεμένος με τη Χρυσούλα Καλλιγκάτση και είχαν μία κόρη, τη Σίσυ.

## Σταδιοδρομία
Σπούδασε νομικά και εργάστηκε ως δικηγόρος. Εξελέγη για πρώτη φορά βουλευτής Εδέσσης το 1928, επανεξελέγη βουλευτής Πέλλης το 1932 και Εδέσσης το 1933 με το Κόμμα Φιλελευθέρων. Εξελέγη επίσης βουλευτής Πέλλης στις εκλογές του 1936. Μεταπολεμικά εξελέγη βουλευτής Πέλλας  στις εκλογές του 1946 με το Κόμμα Φιλελευθέρων και στη συνέχεια με την ΕΡΕ το 1958.
Ο Παρίσης Καλιγκάτσης υπηρέτησε ως υφυπουργός στις κυβερνήσεις Πλαστήρα και Βούλγαρη. Στην κυβέρνηση Πλαστήρα διορίστηκε υφυπουργός Γενικός Διοικητής Δυτικής Μακεδονίας στις 7 Μαρτίου 1945. Στην κυβέρνηση Βούλγαρη παρέμεινε υφυπουργός ως την παραίτησή του, στις 11 Ιουνίου 1945.

Πέθανε στην Αθήνα στις 14 Ιουνίου 1979 και κηδεύτηκε την επομένη από το Πρώτο Νεκροταφείο.

## Παραπομπές


Κατηγορία:Έλληνες υφυπουργοί Γενικοί Διοικητές Δυτικής Μακεδονίας
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Πέλλας
Κατηγορία:Βουλευτές Έδεσσας
Κατηγορία:Βουλευτές εκλεγμένοι με την ΕΡΕ